	  ชื่อไฟล์ : Chitra_5691

	  ประเภทการประกวด :สิ่งมีชีวิตที่ใกล้สูญพันธุ์ (endangered species)

	  ชื่อภาพ : หาจุดซ่อนตัว

	  ชื่อผู้ถ่าย : นายวชิระ กิติมศักดิ์

	  สถานที่ถ่าย : ศูนย์วิจัยและพัฒนาประมงน้ำจืดกาญจนบุรี ตำบลม่วงชุม อำเภอท่าม่วง จังหวัดกาญจนบุรี

	

	  คำอธิบายรายละเอียดภาพ : ตะพาบม่าน มีชื่อเรียกตามท้องถิ่นหลายชื่อคือ กริวลาย กราวด่าง ม่อมลาย มั่มลาย มีชื่อวิทยาศาสตร์คือ ลาย Chitra chitra Nutphand, 1986 เป็น 1 ใน 6 ชนิดของพันธุ์ตะพาบพื้นเมืองของไทย เป็นตะพาบพันธุ์ที่ใหญ่ที่สุดในโลก มีน้ำหนักมากกว่า 200 กิโลกรัม ลักษณะที่สำคัญคือ กระดองหลังแบนและเรียบ  สีของลำตัวเปลี่ยนได้ตามสภาพแวดล้อม ตั้งแต่สีน้ำตาลเหลืองจนถึงน้ำตาลออกม่วง มีลวดลายสีอ่อนกว่าสีของกระดองหลัง มีลายคล้ายลายพรางซึ่งเป็นลักษณะเฉพาะของแต่ละตัวอยู่บนกระดองหลัง และมีลายรูปเจดีย์บริเวณไหล่และคอด้านบน กระดองท้องสีขาวอมชมพู หัวมีขนาดเล็กและยาว คอยาว  
ในประเทศไทยพบตะพาบม่านลายที่ลุ่มน้ำแม่กลองและแม่น้ำปิง ปัจจุบันประชากรของตะพาบม่านลายลดลงมากเนื่องจากถูกจับเพื่อเป็นอาหารและขายเพื่อเป็นสัตว์เลี้ยง ถิ่นที่อยู่อาศัยถูกบุกรุกเนื่องจากการขยายตัวของชุมชน และการรุกของชุมชนเข้าไปในถิ่นที่อยู่อาศัย ด้วยเหตุผลดังกล่าวทำให้ตะพาบม่านลายถูกจัดให้อยู่ในสถานภาพใกล้สูญพันธุ์อย่างยิ่ง (Critically endangered species, CR) 
กรมประมง ประสบความสำเร็จในการเพาะพันธุ์ตะพาบม่านลายครั้งแรกของโลก ที่ศูนย์วิจัยและพัฒนาประมงน้ำจืดกาญจนบุรี ตั้งแต่ พ.ศ. 2545
ตะพาบม่านลายมีผิวหนังปกคลุมกระดองทำให้ได้รับอันตรายจากการถูกขีดข่วนได้ง่าย การซ่อนตัวใต้ทรายจึงเป็นการป้องกันตัวจากศัตรู อีกทั้งยังทำให้เหยื่อ เช่นลูกปลา มองไม่เห็น ในภาพลูกตะพาบม่านลายวัยอ่อนกำลังจะซ่อนตัวใต้ผืนทราย

	  รายละเอียดเกี่ยวกับกล้อง : Canon EOS Kiss X2 เลนส์ที่ใช้ถ่ายภาพ Canon EF-S 18-55 มม. สปีดชัตเตอร์ 1/60 รูรับแสง f/5 และค่าความไวแสง 100 ช่วงของเลนส์ที่ใช้ 45 มม.


